EELNÕU

|  |  |  |
| --- | --- | --- |
| **O T S U S** | | |
|  | | |
| Kadrina | | 27. aprill 2022 nr |
|  | | |
|  | | |
|  | | |
| Nõusoleku andmine isikliku kasutusõiguse seadmiseks |  | |
|  | | |
|  | | |

Osaühing Matsimoka (Tõnismäe tee 6, 45203, Hulja, Kadrina vald, registrikood 11234563) taotleb tehnorajatise püstitamiseks asjaõigusseaduse § 158 ja § 225 lõike 1 tähenduses isikliku kasutusõiguse seadmist Kadrina valla omandis olevatele üldkasutatavale maale Hulja alevikus, Tõnismäe tee 2 (katastritunnus 27305:002:0072) ja transpordimaale Tõnismäe tee (katastritunnus 27305:002:0065). Taotlus on registreeritud Kadrina Vallavalitsuse dokumendiregistris 05.04.2022 nr 5-6/336/2022 all. Taotluse aluseks on Osaühingu A.V.R. Projekt poolt koostatud eelprojekt (töö nr 1045/1221) „Tõnismäe tee 2, Hulja alevik, Sadevee kanalisatsioon.“. Projekti alusel on ehitisregistris rajatisele (ehitisregistri kood 221388309, sadevee kanalisatsioon) algatatud ehitisteatise menetlus nr 296303.

Asjaõigusseaduse §-i 225 lõikest 1 tulenevalt koormab isiklik kasutusõigus kinnisasja selliselt, et isik, kelle kasuks see on seatud, on õigustatud kinnisasja teatud viisil kasutama või teostama kinnisasja suhtes teatud õigust, mis oma sisult vastab mõnele reaalservituudile. Kadrina vallavara valitsemise korra § 35 lõike 1 järgi on vallavara koormamine valla omandis olevale kinnisasjale isikliku servituudi seadmine ja lõikest 2 tulenevalt vallavara koormamise lepingud sõlmib vallavalitsus. Sama korra § 37 lõike 2 punkti 2 järgi isikliku servituudi (isiklik kasutusõigus) seadmise otsustab volikogu muudel juhtudel, mis tähendab uue tehnovõrgu rajamist, millel puudub avalik huvi.

Eeltoodust tulenevalt ning tuginedes asjaõigusseaduse § 158, §-i 225 lõikele 1 ja Kadrina Vallavolikogu 30.05.2012 määrusega nr 50 kehtestatud „Kadrina vallavara valitsemise korra“ § 35 lõikele 1 ja § 37 lõike 1 punktile 3, lõike 2 punktile 2 Kadrina vallavolikogu

o t s u s t a b:

1. Anda vallavalitsusele nõusolek sõlmida Osaühinguga Matsimoka isikliku kasutusõiguse seadmise leping Kadrina valla omandis olevate alljärgnevate kinnisasjade koormamiseks:
   1. registriosa nr 5401631 kinnistu koosseisus olevale katastriüksusele 27305:002:0072 aadressiga Kadrina vald, Hulja alevik, Tõnismäe tee 2, sihtotstarve üldkasutatav maa 100%;
   2. registriosa nr 5297231 kinnistu koosseisus olevale katastriüksusele 27305:002:0065 aadressiga Kadrina vald, Hulja alevik, Tõnismäe tee, sihtotstarve transpordimaa 100%.
2. Otsuse punktis 1 nimetatud kinnisasjad koormatakse käesoleva otsuse lisaks oleval plaanil viirutusega tähistatud ala ulatuses.
3. Seatakse tähtajatu ja tasuta isiklik kasutusõigus tehnovõrgu (sadevee kanalisatsioon) omamiseks, ehitamiseks, remontimiseks, hooldamiseks, kasutamiseks ja likvideerimiseks.
4. Otsus jõustub teatavakstegemisest.

Isik, kes leiab, et haldusaktiga või haldusmenetluse käigus on rikutud tema õigusi või piiratud

tema vabadusi, võib esitada Kadrina Vallavalitsusele asukohaga Rakvere tee 14 30 päeva jooksul, kui seadus ei sätesta teisiti, arvates päevast, millal isik vaidlustatavast haldusaktist või toimingust teada sai või oleks pidanud teada saama, vaide haldusmenetluse seaduses sätestatud korras või pöörduda kaebusega Tartu Halduskohtu Jõhvi kohtumajja (Kooli 2, Jõhvi 41598).

|  |  |
| --- | --- |
|  |  |
| (allkirjastatud digitaalselt) |  |
| Madis Viise |  |
| vallavolikogu esimees |  |